"Need olid rasvased sead, aga mitte inimesed," kuulis Gary häält, kuid ei avanud silmi. Ta isegi ei võpatanud. "Nende hulgas oli vaid väike osa turiste, enamik olid pankurid, suurärimehed, nii-öelda finantseliit - kõik, kelle tõttu meie planeet ja inimkond on ohus. See õnnetus oli meie organiseeritud, paari päeva pärast töötatakse välja uus versioon, mille kohaselt lennukis oli pomm. Lennufirma maine jääb kahjustamata. Meie inimesed kannavad selle eest hoolt. Need ei olnud juhuslikud reisijad, me ei tee midagi juhuslikult. Kõik pardal viibinud olid üleliigsed, igaühel neist oma kuritegu inimkonna vastu…"